**ADATKEZELÉSI TÁJÉKOZTATÓ A SZEGEDI TANKERÜLETI KÖZPONT ÉS AZ ÁLTALA FENNTARTOTT INTÉZMÉNYEK SZERZŐDÉSES PARTNEREI RÉSZÉRE**

Jelen tájékoztató célja az általános adatvédelmi rendelet[[1]](#footnote-1) (a továbbiakban: GDPR) 12-14. cikke, továbbá az Info tv.[[2]](#footnote-2) 16. §-a szerinti tájékoztatás adása a Szegedi Tankerületi Központ és intézményei szerződéses partnerei részére személyes adataik kezeléséről.

1. **Az adatkezelő megnevezése**

Az adatkezelő neve: Szegedi Tankerületi Központ

Címe: 6726 Szeged, Bal fasor 17-21.

Telefon: 62/795-242

E-mail: szeged@kk.gov.hu

Honlap: <http://kk.gov.hu/szeged>

Képviselője: Plesovszkiné Ujfaluczki Judit tankerületi igazgató

Adatvédelmi tisztviselő neve: Farkas Zsolt

Adatvédelmi tisztviselő e-mail címe: szeged.adatvedelem@kk.gov.hu

Intézményi adatkezelő megnevezése: Rókusi Általános Iskola

Adatkezelő képviselője: Marosiné Köntés Ibolya igazgató

Adatkezelő székhelye: Szeged, Kossuth Lajos sgt. 37.

Adatkezelő postai címe: 6724 Szeged, Kossuth L. sgt. 37.

Adatkezelő elektronikus címe: iskola@rokusi.hu

1. **Az adatkezelés célja**

A Tankerületi Központ, valamint az általa fenntartott intézmények feladatainak eredményes ellátásához szükséges áruk beszerzésére, szolgáltatások, építési beruházások megrendelésére, vagyonértékesítésre és -hasznosításra, vagyon vagy vagyoni értékű jog megszerzésére vonatkozó szerződések előkészítése, megkötése és teljesítése, beleértve a megkötött szerződésekből eredő kötelezettségek nyilvántartására, kifizetésére, könyvelésére vonatkozó feladatok ellátását, valamint a szerződésből eredő kötelezettségek érvényesítését is. Ide tartozik továbbá az intézményi feladatellátáshoz kapcsolódó együttműködési megállapodások előkészítése, megkötése, teljesítése, nyilvántartása is.

1. **Az érintettek köre**

A Tankerületi Központtal, illetve intézményeivel szerződő vagy együttműködési megállapodást kötő természetes személyek, vagy jogi személyek képviselői, illetve kapcsolattartói, valamint a szerződésben megnevezett, a szerződés teljesítése során közreműködő személyek, akiknek személyes adatai a megkötött megállapodások, szerződések, megrendelések kapcsán a szerződésből, megrendelésből eredő jogok és kötelezettségek gyakorlása érdekében szükséges.

1. **Az adatkezelés jogalapja, a kezelt adatok köre**

Az adatkezelők a jelen tájékoztató szerinti adatokat a *GDPR 6. cikk (1) bekezdés e) pontja* alapján kezelik, tekintettel arra, hogy az adatkezelés az adatkezelők közérdekű feladatainak ellátásához szükséges, figyelemmel a nemzeti köznevelésről szóló 2011. évi CXC. törvény (Nkt.) 94.§ (4) bekezdés n) pontjára, az állami közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI.10.) Korm. rendelet 2.§ (1) e-f) pontjára, az államháztartásról szóló 2011. évi CXCV. törvény (Áht.) 41.§ (6) bekezdésére, a számvitelről szóló 2000. évi C. törvény (a továbbiakban: Sztv.) 169. § (2) bekezdésére és az adózás rendjéről szóló 2017. évi CL. törvény 77–78. §-ára.

A kezelt adatok köre a következő:

1. az adatkezelővel szerződő, illetve megállapodást kötő természetes személy szerződéskötéshez vagy megállapodás megkötéséhez szükséges személyes adatai (így például születési neve, születési helye és ideje, anyja neve, adószáma, illetve adóazonosító jele, személyi igazolvány száma, nyilvántartási száma, lakcíme, székhely-, telephely címe, levelezési címe, telefonszáma, e-mail címe, honlap címe, bankszámlaszáma, belső nyilvántartásokban használt azonosítója),
2. a szerződő vagy megállapodás kötő jogi személy képviselőjének szerződéskötéshez szükséges személyes adatai (így különösen: a neve, beosztása, e-mail illetve telefonos elérhetőség),
3. a szerződő jogi személy kapcsolattartójaként megjelölt (nem aláíró) személy szerződésben vagy megállapodásban megjelölt személyes adatai, így különösen e-mail címe és telefonszáma, online azonosítója a kapcsolattartás érdekében,
4. a szerződés vagy megállapodás teljesítése során közreműködő személyek adatai (közreműködő neve, címe, elérhetőségi adatai, egyéb, a szerződés teljesítéséhez szükséges személyes adatok),
5. az államháztartásról szóló törvény 55.§-ban meghatározott személyes adatok (átláthatóságra vonatkozó adatok, szerződéshez kapcsolódó átláthatósági nyilatkozat),
6. a szerződésben, megállapodásban foglalt kötelezettségek esetleges érvényesítéséhez szükséges személyes adatok.
7. **Az adatok forrása; az adatszolgáltatás elmaradásának jogkövetkezményei**

Az adatok forrása az a-e) pontokban foglalt adatok tekintetében az érintett. Az adatszolgáltatás elmaradása a szerződés megkötését, illetve teljesítését lehetetlenné teszi. Az f) pont szerinti adatok forrása az adatkezelő.

1. **Az adatkezelés időtartama**

A Tankerületi Központ és intézményei a közlevéltárakról és a magánlevéltári anyag védelméről szóló 1995. évi LXVI. törvény, valamint a közfeladatot ellátó szervek iratkezelésének általános követelményeiről szóló 335/2015. (XII. 29.) Korm. rendeletben foglaltak szerint közfeladatot ellátó szervnek minősülnek, és a fent hivatkozott törvény szerint közirat a keletkezés idejétől és az őrzés helyétől függetlenül minden olyan irat, amely a közfeladatot ellátó szerv irattári anyagába tartozik vagy tartozott.

Ezért az adat kezelése az azt tartalmazó irat mindenkor hatályos irattári tervben meghatározott selejtezési idejének lejártáig, illetve – ennek hiányában – levéltárba adásáig tart. Az iratok, illetve az abban szereplő adatok pontos megőrzési idejét az intézmény, illetve a Tankerületi Központ iratkezelésre vonatkozó szabályzata tartalmazza. A törlésre a szabályszerűen lefolytatott selejtezési eljárást követően az irat megsemmisítésével kerül sor, vagy a maradandó értékű irat levéltárba adásával, mellyel az adat kezelése az intézménynél, illetve a Tankerületi Központnál megszűnik.

1. **Az adatokhoz hozzáférő személyek**
	* a Tankerületi Központ és a szerződéssel, megrendeléssel vagy megállapodással érintett, a Tankerületi Központ fenntartásában lévő köznevelési intézmény vezetői, illetve adminisztratív feladatokat ellátó munkatársai,
	* a Tankerületi Központ jogi ügyintézői, valamint a kötelezettségvállalásra, ellenjegyzésre, szakmai teljesítésigazolásra, érvényesítésre, utalványozásra jogosult, továbbá számfejtési, könyvelési, adózási feladatokat ellátó munkatársai, valamint az adminisztratív feladatokat ellátó munkatársak,
	* az adatkezelő(k) kapcsolattartói.
2. **Adattovábbítás; személyes adatok címzettjei, a címzettek kategóriái**

Adatok kerülnek átadásra az eKRÉTA Informatika Zrt. (székhely: 1111 Budapest, Budafoki út 59. cégjegyzékszám: 01-10-140310) részére a KRÉTA rendszer és a KRÉTA rendszerhez tartozó egyes kiemelt modulok (Gazdálkodási, Pénzügyi modulok) működtetésére tekintettel a pénzügyi, számviteli feladatok ellátása során.

Adatok átadására kerül sor a Magyar Államkincstár (székhely: 1054 Budapest, Hold u. 4.), mint számlavezető részére, a szerződés alapján történő kifizetések teljesítése során.

Az Info tv. 27. § (3)-(3a) bekezdéseire figyelemmel a közérdekű vagy közérdekből nyilvános adatok megismerhetőségére vonatkozó szabályok szerint az adatok közzétételére, illetve közérdekű adatigénylés esetén az adatigénylő részére átadásra kerülhetnek.

1. **Technikai és szervezési intézkedések:**

Az adatkezelő minden észszerű intézkedést megtesz annak érdekében, hogy gondoskodjon az adatok biztonságáról, megteszi továbbá mindazon technikai és szervezési intézkedéseket, melyek a vonatkozó előírások érvényre juttatásához szükségesek. Az adatokat védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

1. **Automatizált döntéshozatal és profilalkotás, személyes adatok továbbítása harmadik országba, vagy nemzetközi szervezethez:**

Az adatkezelés során nem kerül sor sem automatizált döntéshozatalra, sem profilalkotásra. Adattovábbításra harmadik országba, nemzetközi szervezethez nem kerül sor.

1. **Tájékoztatás az érintettet az adatkezeléssel kapcsolatban megillető jogokról**

**Tájékoztatáshoz való jog:**

Az adatkezelés megkezdése előtt Önnek joga van az adatkezeléssel kapcsolatos tájékoztatáshoz. Tájékoztatási kötelezettségünket a jelen adatkezelési tájékoztató által teljesítjük.

**Hozzáféréshez való jog:**

Tájékoztatást kérhet, hogy az adatkezelőnél a személyes adatainak kezelése folyamatban van-e; amennyiben igen, jogosult megismerni az Ön vonatkozásában az adatkezelő által kezelt adatok kategóriáit, az adatok forrását, az adatkezelés célját, jogalapját, az adatkezelés időtartamát, az érintetti jogokat és gyakorlásuk feltételeit, az igénybe vehető jogorvoslati lehetőségeket. Igényelheti a kezelt személyes adatai másolatát.

**Helyesbítéshez, kiegészítéshez való jog:**

Kérheti, hogy az adatkezelő indokolatlan késedelem nélkül helyesbítse az Önre vonatkozó pontatlan személyes adatokat, valamint kérheti hiányos személyes adatainak kiegészítését.

**Korlátozáshoz való jog:**

Az adatkezelés korlátozása esetén az adatkezelő az Ön személyes adatait illetve személyes adatai egy részét kizárólag tárolja, azokon egyéb adatkezelési műveletet (például rendszerezés, tagolás, összekapcsolás, továbbítás) nem végez. Ön az alábbi esetekben jogosult arra, hogy kérje adatai kezelésének korlátozását:

* amennyiben vitatja adatai pontosságát, azon időtartamra, amíg adatkezelő ellenőrzi azt,
* az adatkezelés jogellenes, és törlés helyett Ön a felhasználásának korlátozását kéri,
* az adatkezelőnek már nincs szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez,
* amennyiben az adatkezelés ellen tiltakozik, azon időtartamra, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben.

**Törléshez való jog („az elfeledtetéshez való jog”):**

Jogosult arra, hogy kérésére megszüntessük személyes adatai kezelését és indokolatlan késedelem nélkül töröljük az Önre vonatkozó személyes adatokat.

Ön abban az esetben nem gyakorolhatja a törléshez való jogát, amennyiben az adatkezelés szükséges:

* az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából;
* jogi igények előterjesztéséhez, érvényesítéséhez, illetve védelméhez.

**Tiltakozáshoz való jog:**

Tiltakozhat személyes adatainak folyamatban lévő kezelése ellen és annak a továbbiakban történő megszüntetését kérheti, ha az adatkezelés az adatkezelő vagy egy harmadik fél jogos érdekeinek érvényesítéséhez, vagy közhatalmi jogosítvány gyakorlásához szükséges, vagy az adatkezelés közérdekű. Ilyen esetben megvizsgáljuk kérelmét és megszüntetjük az adatok további kezelését, kivéve, ha igazolni tudjuk, hogy

* az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy
* az adatok jogi igények előterjesztéséhez, érvényesítéséhez vagy védelméhez kapcsolódnak.
1. **Az érintetti jogok biztosítása**

Jogainak gyakorlásával kapcsolatos kérelmét, panaszát a Szegedi Tankerületi Központ alábbi elérhetőségein nyújthatja be:

Postai úton: 6726 Szeged, Bal fasor 17-21.

e-mailen: szeged.adatvedelem@kk.gov.hu

A kérelmet annak beérkezésétől számított lehető legrövidebb időn belül, de legfeljebb 1 hónapon belül elbíráljuk, és arról írásban, illetve ha kérelmét elektronikus úton nyújtotta be, elektronikus úton értesítjük.

Amennyiben kérelmét, panaszát megítélése szerint nem orvosoltuk megfelelően, lehetősége van arra, hogy bírósághoz forduljon. A per elbírálása törvényszéki hatáskörbe tartozik. A per az Ön választása szerint a Szegedi Törvényszéken, vagy az Ön lakóhelye vagy tartózkodási helye szerinti törvényszék előtt is megindítható.

Panaszt nyújthat be továbbá a Nemzeti Adatvédelmi és Információszabadság Hatóságnál (székhely: 1055 Budapest, Falk Miksa utca 9-11., levelezési cím: 1363 Budapest, Pf. 9., telefon: +36 1/391-1400, Fax: +36 1/391-1410, e-mail: ugyfelszolgalat@naih.hu, honlap: <http://www.naih.hu>), ha az Önre vonatkozó személyes adatok kezelése véleménye szerint sérti a hatályos jogszabályi rendelkezéseket.

Jelen adatkezelési tájékoztató **2023. szeptember 01**. napjától hatályos. Az adatkezelő fenntartja magának a jogot, hogy a jelen tájékoztatót bármikor, egyoldalúan megváltoztassa. A tájékoztató módosulása esetén az érintetteket írásban tájékoztatja.

1. az EURÓPAI PARLAMENT ÉS A TANÁCS (EU) 2016/679 RENDELETÉNEK (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről [↑](#footnote-ref-1)
2. az információs önrendelkezési jogról és az információszabadságról szóló 2011. évi CXII. törvény [↑](#footnote-ref-2)